מאיר אדוני

מאיר אדונִי (נולד ב-25 במרץ 1973) הוא שף, מסעדן ומנחה טלוויזיה ישראלי. אדוני הקים את המסעדות - לומינה ת"א, נור ניו-יורק, לילה ברלין, סילאן ברצלונה, ים ירושלים, כתית, מזללה ובלו סקיי. השתתף בעונה הראשונה והשנייה של משחקי השף, של רשת 13. אדוני נהג לבשל כתחביב מאז ילדותו, והושפע ממטבחן של אמו וסבתו. עם סיום שירותו הצבאי, החל לבשל באופן מקצועי במלון "הולידיי אין קראון פלאזה" בתל אביב, במסגרת קורס של משרד העבודה. לאחר סיום הקורס, עבד תקופה קצרה אצל השף עזרא קדם במסעדת "ארקדיה" בירושלים. לאחר מכן, השתלם ב"קורדון בלו" בסידני שבאוסטרליה, ומשם המשיך לצרפת למספר קורסים בבית הספר הקולינרי "לנוטר". לאחר חזרה קצרה ל"ארקדיה" נסע לניו יורק, שם עבד במסעדה קרוב לשנה. עם שובו לישראל בשנת 2001 ניהל כשנה את מסעדת "אוליב ליף" במלון שרתון תל אביב. ב-2017 יואב "הצל" אליאסי מתח ביקורת על אדוני ברשתות החברתיות, עקב שמות המנות שאדוני החליט להגיש במסעדה שלו "נור" שבניו יורק, ביניהם: "טרטר פלסטיני" ו"קדאיף רמאללה" (המלוות את אדוני עוד ממסעדותיו בישראל). דבר שגרר הדים בתקשורת הישראלית. לאחר מאורעות מתקפת הפתע של חמאס ב-7 באוקטובר, מסביר אדוני בפוסט שהעלה לאינסטגרם מדוע אי אפשר לחיות בשלום עם הפלסטינים. וכי עמדתו השמאלנית גרמה לו להפסיד לקוחות וקמפיינים, בנוסף הוא מתחרט על שייכותו בעבר לאנשי השמאל "ההזויים" כלשונו, וקורא להשמדת חמאס עד היסוד. כתית בשנת 2002 הקים אדוני, ביחד עם אלי מזרחי, את מסעדת "כתית" בכפר רות. לאחר מכן נדדה המסעדה לבית אלנבי שבנצר סרני (למשך שנה), וב-2006 עברה למשכנה ב"בית ירושלמי" - מבנה ידוע בתל אביב, בקרבת נווה צדק, אשר הוקם בשנת 1911. המבנה שימש תחילה כבית מגורים, ולאחר מכן הוסב למלון הראשון בתל אביב, שנודע בשם "המלון האמריקאי". המסעדה נסגרה בשנת 2016. שף המסעדה היה יוני דנון. המזללה בשנת 2011 פתח אדוני מסעדה עממית יותר בשם "מזללה", הממוקמת ברחוב נחלת בנימין בתל אביב. שף המסעדה הוא אסף שטרן. בשנת 2013 זכתה "מזללה" בתואר "הביסטרו הטוב בישראל" מטעם מגזין "Time Out". המסעדה נסגרה בסוף 2016. בלו סקיי ביולי 2013 פתח אדוני את מסעדת השף החלבית "בלו סקיי" הממוקמת על גג מלון קרלטון תל אביב. שף המסעדה היה מאור כהן. המסעדה נסגרה בעקבות מגפת הקורונה. לומינה ביוני 2014 פתח אדוני את מסעדת "לומינה", מסעדת שף בשרית וכשרה הממוקמת אף היא במלון קרלטון תל אביב. המסעדה הציעה מנות בראסרי ישראלי מודרני, בין השאר בהשראת המטבח היהודי. שף המסעדה הוא אור שפירא. המסעדה נסגרה בעקבות מגפת הקורונה. סזרינה באוקטובר 2015 פתח אדוני את מסעדת "סזרינה" במתחם מועדון הגולף בקיסריה. אדוני סגר את המסעדה לאחר 3 חודשי פעילות בלבד, כנראה בעקבות חילוקי דעות קשים מול בעלי המסעדה, יעקב ומורן כהן. דוניא בתחילת 2018 פתח אדוני את מסעדת "דוניא" כחלק מרשת מסעדות שווארמה שסניפה הראשון נפתח ברמת החייל. שם המסעדה הוא שיכול אותיות של שמו, אך הוא פרש מהשותפות כעבור כשנתיים. לילה בשנת 2018 אדוני פתח את מסעדת "לילה" בשכונת קרויצברג בברלין. פועלת. סאמנה נמצאת בקייב אך סגורה בגלל מלחמת רוסיה-אוקראינה. מסעדות חדשות מתכנן לפתוח מסעדות דגים כשרות בסינגפור בסוף 2022 ובלונדון בחורף 2023. אדוני השתתף בתור שופט בעונה הראשונה והשנייה של תוכנית המציאות "משחקי השף" לצד אסף גרניט ומושיק רוט. בשנת 2017 הצטרף לפאנל השופטים של העונה השנייה בתוכנית "בייק אוף ישראל" לצד אסטלה מושקוביץ' בלפר וקרין גורן. בשנת 2023 השתתף בעונה השלישית של "הזמר במסכה" בתחפושת הינשוף, והודח תשיעי מהתוכנית. ב-2002 זכה במלגה לשפים צעירים מטעם חברת כרמל מזרחי וטס לקורס לחמים בבית הספר "לנוטר". "שף השנה" לשנת 2007 מטעם השבועון "Time Out תל אביב" ניצח כמשתתף בעונה הראשונה של התוכנית הריאליטי "קרב סכינים" בערוץ 10. מסעדת "כתית" נבחרה על ידי "אמקס בלק קארד ניו יורק" לאחת מ-50 המסעדות הטובות בעולם. המסעדה נסגרה בסוף 2016. אדוני היה נשוי במשך 15 שנים לאוריאן, ולהם 4 ילדים משותפים. מאז 2017 הוא בזוגיות עם דניאל ברבי, ולהם 3 בנים ומגדלים יחדיו את בנה מנישואיה הקודמים. בקיץ 2022 עבר אדוני להתגורר בקפריסין במטרה לפתוח מסעדת שווארמה כשרה, מלון בוטיק, קונדיטוריה ומאפייה. בנובמבר 2023 בזמן מלחמת חרבות ברזל, פרסם פוסט באינסטגרם ובו הביע באופן פומבי את שינוי תפיסתו הפוליטית בעקבות טבח ה-7 באוקטובר ועל כך שאינו מאמין יותר בחזון השלום כפי שניסח אותו השמאל הישראלי. הפוסט זכה לתפוצה רחבה בתקשורת הישראלית. שבע ארוחות פיתוי, מתכונים - מאיר אדוני; צילום: גולי כהן; כתיבה - ורד בר מוסנזון; זיגוטה, תל אביב, 2004. "כתית" בתוך: חיליק גורפינקל, מסע קולינרי: מדריך מפה לטיולי אוכל, תל אביב, 2009, עמ' 152. ראיונות וכתבות פרופיל: דיוקן עם מאיר אדוני, באתר israelichefs ד"ר דפנה שמרון, גורמה, אדוני ישמור, באתר nrg‏, 4 במרץ 2007 מיכל פלטי, אני מתאבד כאן, באתר הארץ, 24 באוקטובר 2007 שרון בן-דוד, כה אמר אדוני, באתר את, 29 בינואר 2008 אביבית משמרי, "נמאס להצטדק". ריאיון עם מאיר אדוני, בלוג באתר "רשימות", פורסם במקור באתר rest.co.il, ‏21 באפריל 2008 אילנה שטוטלנד, אדוני השף: שאלנו את מאיר אדוני 15 שאלות על אוכל, באתר nrg‏, 15 בפברואר 2009 חגית אברון, ‏אוכל: כן אדוני השף, באתר גלובס, 23 ביולי 2009 גלי וולוצקי, אדוני, המבקר, באתר כלכליסט, 17 במרץ 2010 גלי וולוצקי, אדוני להמונים, באתר כלכליסט, 20 ביוני 2010 חוה ברק, כבוד השף: מאיר אדוני, ראיון, באתר "מזון" הדס שואף, גויאבות גנובות וניחוח חציר, באתר כלכליסט, 8 בדצמבר 2010 דנה מלמד, עכבר העיר אונליין, יום בכתית: הייתם רוצים להיות מאיר אדוני?, באתר הארץ, 16 במרץ 2011 סוניה מרמרי, ‏"אנשים כאן תת רמה. אין ישראלי אחד שמסוגל להבין קינוחים שלי", באתר גלובס, 6 ביוני 2012 רונית ורד, אם העם לא בא אל השף, השף יבוא אל העם, באתר הארץ, 25 בינואר 2014 הילה אלפרט, קרוב לצלחת, באתר ישראל היום, 7 בינואר 2015 ריטה גולדשטיין, ‏מאיר אדוני לכולם, באתר ‏מאקו‏, 21 באוקטובר 2015 הילה אלפרט, המנה האחרונה, באתר ישראל היום, 10 בנובמבר 2016 נעמה לנסקי, אדוני עולמי, באתר ישראל היום, 11 באוקטובר 2018 שילה פריד, עניין אישי עם מאיר אדוני, באתר ערוץ 7, 25 ביוני 2020 ביקורת מסעדות: ענבל קליין, מחשבות על כתית: האם יש מקום למטבח עילי בישראל?, באתר ynet, 12 באוקטובר 2006 דני ססלר, גם החיך פוסט ציוני?, באתר nrg‏, 10 בדצמבר 2006 דניאל רוגוב, עכבר העיר אונליין, כתית: עדיין אחת המסעדות הטובות בישראל, באתר הארץ, 24 בפברואר 2009 אלון צרפתי, ביס מגן עדן: ארוחת הטעימות של מסעדת כתית, באתר nrg‏, 16 באוגוסט 2009 אביבית שיין‏, ציורים בצלחת, באתר וואלה, 5 בנובמבר 2009 אבי אפרתי‏, פשוט סלט פטוש, באתר וואלה, 5 באוגוסט 2010 טיקטאק יוצא לאכול, נגעה בשמיים, "תפוז" אושרת יקותיאל, עכבר העיר אונליין, המזללה: מאיר אדוני עושה אוכל משמח, באתר הארץ, 20 ביוני 2011 גלי וולוצקי, בלי אקסטרות, באתר כלכליסט, 19 בספטמבר 2011 גיא פרחי, ‏הטרטר של מאיר אדוני שמאלני מדי בשביל "הצל", באתר "Time Out ישראל", 25 באוקטובר 2017 קרב סכינים: איזה שף הצליח להרתיח את הצל?, באתר חדשות 13 (לשעבר ערוץ עשר), 24 באוקטובר 2017 חיים הנדוורקר, אתגר חייו של מאיר אדוני, באתר הארץ, 25 ביוני 2018 יעל לאור‏, סזרינה: מאיר אדוני יוצא מתל אביב, באתר וואלה, 28 באוקטובר 2015 גלי וולוצקי, נסגרה מסעדת 'סזרינה' של מאיר אדוני, 3 חודשים אחרי שנפתחה, באתר כלכליסט, 19 בינואר 2016 שירי כץ, ‏מאיר אדוני פותח רשת שווארמה, באתר "Time Out ישראל", 2 בינואר 2018 רעות ברנע, מאיר אדוני מגיע לראשונה לברלין, באתר כלכליסט, 7 באוקטובר 2018 תיקי גולן, השף מאיר אדוני עזב את ישראל: "מיציתי, בקפריסין נפתחו הרבה הזדמנויות" | ריאיון, באתר ynet, 26 באוקטובר 2022 יוני פרוים, ברכות: מאיר אדוני ובת זוגו הביאו לעולם ילד שני יחד, באתר ynet, 26 בינואר 2020 השף הישראלי מכה על חטא: "הייתי מהאפסים שהטיפו לשלום", באתר "סרוגים", 18 בנובמבר 2023 יפעת הללי אברהם, ‏"מתבייש. סליחה שלקחתי חלק בהונאה הגדולה של השמאל", באתר ‏מאקו‏, 18 בנובמבר 2023 הילה דודאל, "הייתי מהאפסים שתמכו והטיפו לשלום": השף מאיר אדוני בפוסט שחולל סערה, באתר ישראל היום, 18 בנובמבר 2023